CELEX: 62013CB0555
Language: ro
Date: 2014-02-13 00:00:00
Title: Cauza C-555/13: Ordonanța Curții (Camera a opta) din 13 februarie 2014 (cerere de decizie preliminară formulată de Tribunal Arbitral – Portugalia) – Merck Canada Inc./Accord Healthcare Limited, Alter SA, Labochem Ltd, Synthon BV, Ranbaxy Portugal – Comércio e Desenvolvimento de Produtos Farmacêuticos, Unipessoal Lda (Trimitere preliminară — Noțiunea „instanță națională” în sensul articolului 267 TFUE — Tribunal Arbitral necessário — Admisibilitate — Regulamentul (CE) nr. 469/2009 — Articolul 13 — Certificat suplimentar de protecție pentru medicamente — Durata de validitate a unui certificat — Perioadă maximă de exclusivitate)

16.6.2014   
            
            
               RO
            
            
               Jurnalul Oficial al Uniunii Europene
            
            
               C 184/9
            
         Ordonanța Curții (Camera a opta) din 13 februarie 2014 (cerere de decizie preliminară formulată de Tribunal Arbitral – Portugalia) – Merck Canada Inc./Accord Healthcare Limited, Alter SA, Labochem Ltd, Synthon BV, Ranbaxy Portugal – Comércio e Desenvolvimento de Produtos Farmacêuticos, Unipessoal Lda
   (Cauza C-555/13) (1)
   
   ((Trimitere preliminară - Noțiunea „instanță națională” în sensul articolului 267 TFUE - Tribunal Arbitral necessário - Admisibilitate - Regulamentul (CE) nr. 469/2009 - Articolul 13 - Certificat suplimentar de protecție pentru medicamente - Durata de validitate a unui certificat - Perioadă maximă de exclusivitate))
   2014/C 184/12
   Limba de procedură: portugheza
   
      Instanța de trimitere
   
   Tribunal Arbitral
   
      Părțile din procedura principală
   
   
      Reclamantă: Merck Canada Inc.
   
      Pârâte: Accord Healthcare Limited, Alter SA, Labochem Ltd, Synthon BV, Ranbaxy Portugal – Comércio e Desenvolvimento de Produtos Farmacêuticos, Unipessoal Lda
   
      Obiectul
   
   Cerere de decizie preliminară – Tribunal Arbitral – Interpretarea articolului 13 din Regulamentul (CE) nr. 469/2009 al Parlamentului European și al Consiliului din 6 mai 2009 privind certificatul suplimentar de protecție pentru medicamente (JO L 152, p. 1) – Durata certificatului – Perioadă de exclusivitate care poate depăși maximum 15 ani de la data primei autorizări de introducere pe piață a medicamentului respectiv în Uniune
   
      Dispozitivul
   
   Articolul 13 din Regulamentul (CE) nr. 469/2009 al Parlamentului European și al Consiliului din 6 mai 2009 privind certificatul suplimentar de protecție pentru medicamente coroborat cu considerentul (9) al acestui regulament trebuie interpretat în sensul că se opune ca titularul atât al unui brevet, cât și al unui certificat suplimentar de protecție să se poată prevala de întreaga durată de validitate a unui astfel de certificat, calculată pe baza articolului 13 amintit, într-o situație în care, în temeiul unei astfel de durate, ar beneficia de o perioadă de exclusivitate privind un principiu activ mai mare de 15 ani începând de la data primei autorizații de introducere pe piață în Uniunea Europeană a medicamentului care constă în acest principiu activ sau care conține principiul activ menționat.
   
      (1)  JO C 15, 18.1.2014.